શીર્ષક: અમિત શાહની પશ્ચિમ બંગાળની મુલાકાતથી મમતા બેનરજીની મુશ્કેલીઓ કેમ વધી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અમિત શાહ

રાજકીય વિશ્લેષકો અમિત શાહની આ મુલાકાતને મમતા બેનરજી અને તૃણમૂલ કૉંગ્રેસ માટે ઘાતક ગણાવી રહ્યા છે.

નોંધનીય છે કે આગામી અમુક મહિનામાં જ પશ્ચિમ બંગાળમાં વિધાનસભાની ચૂંટણી યોજાનાર છે. ત્યારે શાહની મુલાકાત પહેલાં તૃણમૂલ ત્યાગી ચૂકેલા નેતાઓ ભાજપમાં જોડાય એવી શક્યતાઓ સેવાઈ રહી છે.

તૃણમૂલ અને ભાજપના સમર્થકો વચ્ચે પાછલા કેટલાક સમયથી હિંસક ઘર્ષણની ઘટનાઓ પણ બની છે. જેના કારણે પશ્ચિમ બંગાળનું રાજકારણ અવારનવાર સમાચારોના કેન્દ્રમાં આવ્યું છે.

આ સિવાય ભાજપના નેતાઓ અને પશ્વિમ બંગાળના રાજ્યપાલે પણ અવારનવાર રાજ્યમાં કાયદો અને વ્યવસ્થાની પરિસ્થિતિ અંગે ચિંતા વ્યક્ત કરતાં નિવેદનો આપ્યાં છે.

ભાજપ અને તૃણમૂલ કૉંગ્રેસ છાશવારે એકબીજાના કાર્યકરો પર હિંસા આચરવાના આરોપો મૂકતાં રહ્યાં છે. સતત હિંસાના બનાવો અને બે મોટા પક્ષો વચ્ચેની સ્પર્ધાને કારણે પ્રદેશના રાજકારણમાં રાજકીય ગરમાવો છે.

TMCના ધારાસભ્યોનાં રાજીનામાં 

સુવેંદુ અધિકારી

એનડીટીવીના અહેવાલ પ્રમાણે TMCનાં ધારાસભ્ય બનશ્રી મૈતીએ પક્ષમાંથી રાજીનામું આપી દીધું છે. આ પહેલાં મમતા બેનરજીના ખાસ મનાતા સુવેંદુ અધિકારી જેઓ મમતા સરકારમાં મંત્રી પણ હતા, તેમણે બુધવારે ધારાસભ્યના પદેથી રાજીનામું આપીને પક્ષ છોડી દીધો હતો.

આ સિવાય અન્ય ધારાસભ્ય શીલભદ્ર દત્તાએ પણ રાજીનામું આપી દીધું હતું. તેમજ TMCના વધુ એક ધારાસભ્ય જિતેન્દ્ર તિવારીએ પક્ષમાંથી રાજીનામું આપ્યા બાદ ફરી પાછા પક્ષમાં જોડાઈ ગયા હતા.

ભાજપના પ્રદેશ ઉપાધ્યક્ષ અર્જુન સિંહે દાવો કર્યો હતો કે તૃણમૂલ કૉંગ્રેસ અને અન્ય દળોના 10-12 ધારાસભ્યો પોતાના પદ પરથી રાજીનામું આપી ભાજપમાં જોડાશે.

અહીં નોંધનીય છે કે સુવેંદુ અધિકારી બંગાળના મોટા નેતા પૈકી એક છે. સ્ક્રોલ ડોટ ઇનના એક અહેવાલ અનુસાર તેઓ બે વખત સાંસદ પણ રહી ચૂક્યા છે, તેઓ માલદા, મુર્શિદાબાદ, પુરુલિયા અને બાંકુરા સહિત અનેક જિલ્લાઓમાં TMCના ઇન્ચાર્જ રહી ચૂક્યા છે. પશ્ચિમ બંગાળના રાજકારણમાં તેમની ગણતરી એક મોટા ખેલાડી તરીકે થાય છે.

આ તમામ ધારાસભ્યો ગૃહમંત્રી અમિત શાહની મુલાકાત દરમિયાન ભાજપમાં સામેલ થશે, તેવા અંદાજ લગાવાઈ રહ્યા છે.

ઇન્ડિયા ટુડેના અહેવાલ અનુસાર મમતા સરકારના ટ્રાન્સપૉર્ટ મંત્રી રહી ચૂકેલા સુવેંદુ  અધિકારી અન્ય કેટલાક નેતાઓ સાથે મિદનાપૂર ખાતે ભાજપમાં જોડાશે. અહીં નોંધનીય છે કે અમિત શાહ મિદનાપૂર ખાતે એક જાહેર રેલી યોજવાના છે.

બીજી તરફ આ રાજીનામાં અંગે મમતા બેનરજીએ...